Хрысціна — жыццярадасная і вясёлая жанчына, з ёй лёгка і цікава, а яе пачуццё гумару спрыяе таму, што камбайнеры бачаць у ёй свайго чалавека. Хрысціна Валер’еўна прызнаецца, што ёй падабаецца калектыў мужчын. Па-першае, яны заўсёды стараюцца дапамагчы, па-другое, частуюць смачнымі цукеркамі. Ёй з імі весела, а для іх яна, маладая жанчына на камбайне, быццам маленькая дзяўчынка.